b"\n_START_ARTICLE_\nAntawn Jamison\n_START_SECTION_\nRani \xc5\xbeivot i sveu\xc4\x8dili\xc5\xa1te\n_START_PARAGRAPH_\nJamison je u osnovnoj \xc5\xa1koli Quail Hollow Middle School igrao ko\xc5\xa1arku i ameri\xc4\x8dki nogomet. U srednjoj \xc5\xa1koli Providence High School nastavio je treniraju\xc4\x87i ko\xc5\xa1arku, a na posljednjoj godini izabran je u McDonald's All-American mom\xc4\x8dad. Karijeru je nastavio na sveu\xc4\x8dili\xc5\xa1tu North Carolina u Chapel Hillu i ondje proveo tri godine. U sezoni 1997./98. progla\xc5\xa1en je sveu\xc4\x8dili\xc5\xa1nim igra\xc4\x8dem koji je najvi\xc5\xa1e napredovao. Nakon tre\xc4\x87e sezone odlu\xc4\x8dio je napustiti sveu\xc4\x8dili\xc5\xa1te i prijaviti se na draft. 1. o\xc5\xbeujka 2000. njegov dres s brojem 33 umirovljen je na stropu dvorane Dean Smith Centera. Time je postao tek sedmim igra\xc4\x8dem u povijesti sveu\xc4\x8dili\xc5\xa1ta s umirovljenim brojem.\n_START_SECTION_\nGolden State Warriors\n_START_PARAGRAPH_\nJamison je izabran kao \xc4\x8detvrti izbor NBA drafta 1998. od strane Toronto Raptorsa, ali je naknadno mjenjan u Golden State Warriorse za nekada\xc5\xa1njeg sveu\xc4\x8dili\xc5\xa1nog suigra\xc4\x8da i prijatelja Vincea Cartera. U Warriorsima je proveo pet sezona, a u sezoni 2000./01. bio je tre\xc4\x87i strijelac lige s rekordnih 24.9 poena po utakmici. 15. kolovoza 2003., Golden State i Dallas Mavericksi obavili su veliku zamjenu koja je uklju\xc4\x8divala osam igra\xc4\x8da. Jamison je zajedno s Dannyem Fortsonom, Crisom Millseom i Jirijem Welschom stigao u Teksas, odakle je Nick Van Exel zajedno s Evanom Eschmayerom, Popeyem Jonesom i Averyem Johnsonom oti\xc5\xa1ao u Kaliforniju.\n_START_SECTION_\nDallas Mavericks\n_START_PARAGRAPH_\nJamison je odlaskom u Maverickse po prvi puta u karijeri izborio doigravanje, a iste je sezone dobio nagradu za \xc5\xa1estog igra\xc4\x8da lige. Na\xc5\xbealost, Mavericksi su u pet utakmica ispali u prvom krugu od Sacramento Kingsa.\n_START_SECTION_\nWashington Wizards\n_START_PARAGRAPH_\nJamison je na kraju sezone neo\xc4\x8dekivano mjenjan u Washington Wizardse za Jerrya Stackhousea, Christiana Laettnera i budu\xc4\x87i izbor prvog kruga drafta (kasnije se pokazalo da je to Devin Harris). U sezoni 2004./05. po prvi puta u karijeri je izabran na NBA All-Star, a Wizardsi su sezonu zavr\xc5\xa1ili s pozitivnim omjerom 45-37. Wizardsi su po prvi puta nakon 1997. izborili doigravanje i stigli do drugog kruga po prvi puta nakon 1982. godine. S ameri\xc4\x8dkom reprezentacijom osvojio je bron\xc4\x8danu medalju na Svjetskom prvenstvu u Japanu 2006. godine. 2007. ponovo je odveo Wizardse do doigravanja, ali ovaj puta su ispali u prvom krugu od Cleveland Cavaliersa. U sezoni 2007./08. po drugi puta u karijeri izabran je na NBA All-Star. Bio je jedan od samo petorice igra\xc4\x8da koji su u prosjeku imali 20 ili vi\xc5\xa1e poena, te 10 ili vi\xc5\xa1e skokova po utakmici, te je ostvario \xc4\x8dak 44 double-double u\xc4\x8dinaka \xc5\xa1to mu je rekord karijere. U srpnju 2008. s Wizardsima je potpisao novi \xc4\x8detverogodi\xc5\xa1nji ugovor vrijedan 50 milijuna dolara.\n_START_SECTION_\nCleveland Cavaliers\n_START_PARAGRAPH_\n17. velja\xc4\x8de 2010. Jamison je mijenjan u Cleveland Cavalierse kao dio velike zamjene u kojoj su sudjelovali tri mom\xc4\x8dadi. U prvom susretu protiv Charlotte Bobcatsa bilje\xc5\xbei samo 2 poena i to iz slobodnih bacanja, a \xc5\xa1ut mu je bio katastrofalnih 0-12. U drugom susretu protiv Orlando Magica Antawn popravlja utisak sa 19 poena. Cleveland Cavaliersi su se plasirali u doigravanje uz najbolji skor u isto\xc4\x8dnom dijelu Amerike (61-21). Cavaliersi pobje\xc4\x91uju Bullse u 5 me\xc4\x8deva, ali gube od Boston Celticsa sa 4:2. Samo sedam dana nakon ispadanja iz doigravanja, Jamisonov suigra\xc4\x8d LeBron James, prelazi u Miami gdje se pridru\xc5\xbeuje Dwyaneu Wadeu i Chrisu Boshu._NEWLINE_U sezoni 2010./11. Cleveland je imao veoma malo uspjeha uz skor 19-63. Izjedna\xc4\x8dili su sopstveni NBA rekord od 26 poraza zaredom. U sije\xc4\x8dnju 2011. Jamison izjavljuje da je razmi\xc5\xa1ljao o povla\xc4\x8denju, a da bi mu sezona 2011./12. mogla biti posljednja. 27. velja\xc4\x8de, u porazu od Philadelphie Antawn se ozljedio te je operiran. Zbog operacije je propustio ostatak sezone. U 14 sezoni u karijeri, sezoni 2011./12. bilje\xc5\xbeio je 17.2 poena i 6.3 skokova, ali je imao i najslabiji \xc5\xa1ut u karijeri (40.3%).\n_START_SECTION_\nLos Angeles Lakers\n_START_PARAGRAPH_\n25. srpnja 2012. Jamison je potpisao ugovor sa Los Angeles Lakersima. 30. listopada u susretu protiv Denver Nuggetsa, Jamison je postigao rekord od 33 poena i 12 skokova, a time je postao prvi igra\xc4\x8d Lakersa posle O'Neala koji je imao preko 30 poena i 10 skokova, a igrao je kao rezerva. Ipak ga trener Mike D'Antoni nije koristio za vi\xc5\xa1estruku igru, prije svega zbog nedosljednog \xc5\xa1uta. 4. sije\xc4\x8dnja 2013. protiv Los Angeles Clippersa, prvi put nakon \xc5\xa1est susreta je po\xc4\x8deo sa klupe. 6. sije\xc4\x8dnja u prvoj \xc4\x8detrvrtini protiv Denver Nuggetsa, pogodio je iz skoka za prve poene od 13. prosinca. Igrao je \xc4\x8detiri minute prije nego \xc5\xa1to je iza\xc5\xa1ao i \xc4\x8ditav susret sjedio na klupi. U\xc5\xa1ao je u planove trenera tek nakon \xc5\xa1to je Pau Gasol ozljedio stopalo. Nakon lo\xc5\xa1eg odnosa na po\xc4\x8detku, komunikacija sa Mike D'Antoniem se zna\xc4\x8dajno pobolj\xc5\xa1ala.\n_START_SECTION_\nLos Angeles Clippers\n_START_PARAGRAPH_\n28. kolovoza 2013, Jamison je potpisao jednogodi\xc5\xa1nji ugovor sa Los Angeles Clippersima. Objavljeno je da \xc4\x87e zaraditi 1,3 milijuna dolara."